**Erik Jacob Thorell** (s. 3. maaliskuuta 1992 Karlstad, Ruotsi) on ruotsalainen jääkiekkoilija, joka pelaa Tšekin Extraliga-joukkue HC Sparta Prahassa.

Pelityyli
---------

Elite Prospects -sivuston mukaan Thorell on pienehkö laitahyökkääjä, jolla on hyvä pelikäsitys ja nopeus. Hän on myös pelirohkea ja osaa pelata tarvittaessa kovaa. Thorell ei kuitenkaan ole fyysisesti kovin vahva. Hän osaa pelata hyökkäävän roolin lisäksi myös alemmissa ketjuissa "roolipelaajana". EP luonnehtii Thorellia joukkuepelaajaksi, jolla on hyvä työmoraali ja asenne.

Ura
---

### Seuraura

Thorell on Färjestad BK:n kasvatti. Hän oli kaudella 2008–2009 neljällä osumallaan seuran J18-junioreiden paras maalintekijä Robert Tellbergin kanssa J18 Allsvenskanin pudotuspeleissä. Thorell voitti seuraavalla kaudella 2009–2010 koko J18 Allsvenskanin pudotuspelien piste- ja maalipörssin tehoilla 11+9=20. Hän debytoi kauden 2009–2010 aikana myös Färjestadin Elitserien-joukkueessa, jossa 17-vuotias Thorell pelasi kolme runkosarjaottelua. Noin puolet runkosarjastaan hän pelasi kuitenkin lainalla Ruotsin kolmanneksi korkeimmalla sarjatasolla I-divisioonaa Skåre BK:n joukkueessa.

Kauden 2010–2011 Thorell aloitti lainalla Skåressa. Marraskuussa 2010 Färjestad lainasi hänet sarjatasoa ylemmäs HockeyAllsvenskanissa pelaavan IF Sundsvall Hockeyn joukkueeseen, jossa Thorell pelasi suurimman osan runkosarjastaan. Elitserienissä hän pelasi kauden aikana kolme runkosarja- ja kuusi playoff-ottelua jääden niissä ilman tehopisteitä. Thorell voitti kauden päätteeksi Ruotsin-mestaruuden. Huhtikuussa 2011 hän teki yksivuotisen jatkosopimuksen Färjestadin kanssa.

Kausi 2011–2012 oli Thorellille varsinainen tulokaskausi Elitserienissä. Hän teki 44 runkosarjaottelussa tehot 3+3=6 ja 11 playoff-ottelussa yhden syöttöpisteen. Thorellin Elitserien-uran avausmaali syntyi 4. helmikuuta 2012 Skellefteå AIK:n Joacim Erikssonin taakse. Huhtikuussa 2012 hän teki vuoden mittaisen jatkosopimuksen Färjestadin kanssa. Kaudella 2012–2013 Thorell teki Elitserienin runkosarjassa neljä tehopistettä.

Thorell siirtyi kaudeksi 2013–2014 Allsvenskan-joukkue Rögle BK:hon, jonka kanssa hän eteni Kvalserieniin, mutta joukkue jäi kuitenkin ilman sarjanousua. Kaudeksi 2014–2015 Thorell siirtyi jatkaman Allsvenskan-uraansa Karlskrona HK:hon. Hän oli nostamassa joukkuetta kauden päätteeksi SHL:ään (ent. Elitserien), mutta Thorell siirtyi kaudeksi 2015–2016 jatkamaan Allsvenskan-uraansa BIK Karlskogan riveihin. Hän sijoittui koko sarjan pistepörssissä toiseksi joukkuetoverinsa Marcus Nilssonin jälkeen tehoilla 15+35=50. Kevään 2016 nousukarsinnoissa Thorell oli BIK:n paras pistemies, maalintekijä ja syöttäjä tehoilla 3+5=8. Hän voitti myös joukkueen sisäisen tehotilaston lukemalla +5.

Kaudeksi 2016–2017 Thorell siirtyi 1+1-vuotisella sopimuksella SM-liigajoukkue Turun Palloseuraan. Hän oli tehoilla 24+20=44 joukkueen paras maalintekijä ja toiseksi paras pistemies Tomi Kallion jälkeen. Thorell jakoi koko SM-liigan maalipörssin kolmannen sijan KalPan Janne Keräsen kanssa ja sijoittui pistepörssissä kahdeksanneksi. Hän oli myös koko liigan tehokkain ulkomaalaispelaaja. Kaudeksi 2017–2018 Thorell siirtyi jatkamaan SM-liigauraansa kaksivuotisella sopimuksella Helsingin IFK:hon. Joukkuetta siirtyi myös valmentamaan hänelle TPS:stä tuttu Ari-Pekka Selin. Thorell oli HIFK:n paras pistemies, maalintekijä ja syöttäjä tehoilla 17+29=46. Hän jakoi myös joukkueen sisäisen tehotilaston voiton Joonas Raskin ja Miro Heiskasen kanssa lukemalla +17. Ensimmäisessä puolivälieräottelussa 21. maaliskuuta 2018 vieraissa JYPiä vastaan Thorell teki HIFK:n 1–2-voittomaalin. Hän voitti kauden päätteeksi SM-pronssia.

Thorell oli kaudella 2018–2019 tehoilla 24+25=49 HIFK:n paras pistemies ja maalintekijä. Hän jakoi koko SM-liigan maalipörssin kolmannen sijan HPK:n Jere Innalan kanssa ja pistepörssin kahdeksannen sijan Pelicansin Jesse Saarisen kanssa. Thorell voitti myös HIFK:n sisäisen tehotilaston lukemalla +28. Hänet valittiin SM-liigan syyskuun 2018 kuukauden pelaajaksi. Toisessa välieräottelussa 5. huhtikuuta 2019 Oulun Kärppiä vastaan Thorell teki HIFK:n 3–2-voittoon päättyneen ottelun ratkaisumaalin. Kärpät kuitenkin voitti koko ottelusarjan ja eteni finaaleihin otteluvoitoin 4–2.

Kaudeksi 2019–2020 Thorell siirtyi kaksivuotisella sopimuksella Sveitsin National Leaguen EV Zugiin. Hänen runkosarjansa jäi vain 30 ottelun mittaiseksi, sillä lokakuussa 2019 Thorell joutui yli kuukaudeksi sivuun kaaduttuaan pyörällä kotimatkallaan Zugin aamuharjoituksista. Hän pelasi myös Mestarien liigassa joukkueen kymmenestä ottelusta vain viisi, mutta Thorell onnistui tästä huolimatta voittamaan Zugin sisäisen piste- ja syöttöpörssin tehtyään kahden pisteen ottelukohtaisella tahdilla tehot 2+8=10.

### Maajoukkueura

Thorell pelasi alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Thorell valittiin Slovakiaa vastaan pelatun alkulohkon ottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2010 voittaen hopeaa sekä Ivan Hlinkan muistoturnauksessa vuonna 2009 voittaen pronssia.

Thorell pelasi myös alle 19-vuotiaiden World Junior A Challengessa vuonna 2011. Yhteensä hän on pelannut 24 nuorten ja 29 poikien maaottelua.

Muuta
-----

Thorellin isoveljet Gustaf ja Oscar ovat pelanneet pääsarjatasolla Ruotsissa ja Norjassa. Heistä Gustaf pelaa nykyään hyökkääjänä BIK Karlskogan Allsvenskan-joukkueessa ja Oscar puolustajana Ruotsin viidenneksi korkeimmalla sarjatasolla HockeyTreanin Hammarö Chiefsissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Skåre BK | Ruotsi I | 17 | 10 | 10 | 20 | 14 | – | – | – | – | – |  |  |  |  |  |  | U18 | 6 | 3 | 0 | 3 | 4 |
|  | Färjestad BK | Elitserien | 4 | 0 | 0 | 0 | 0 | – | – | – | – | – |
| 2010–2011 | Skåre BK | Ruotsi I | 17 | 11 | 11 | 22 | 56 | – | – | – | – | – |
|  | IF Sundsvall Hockey | Allsvenskan | 22 | 2 | 8 | 10 | 10 | – | – | – | – | – |
|  | Färjestad BK | Elitserien | 3 | 0 | 0 | 0 | 0 | 6 | 0 | 0 | 0 | 0 | Le Mat-pokalen |
| 2011–2012 | Färjestad BK | Elitserien | 44 | 3 | 3 | 6 | 2 | 11 | 0 | 1 | 1 | 4 |  |  |  |  |  |  | JMM | 6 | 3 | 3 | 6 | 0 |
| 2012–2013 | Färjestad BK | Elitserien | 54 | 1 | 3 | 4 | 10 | 10 | 0 | 1 | 1 | 0 |
| 2013–2014 | Rögle BK | Allsvenskan | 33 | 4 | 7 | 11 | 2 | – | – | – | – | – |
| 2014–2015 | Karlskrona HK | Allsvenskan | 42 | 10 | 20 | 30 | 12 | – | – | – | – | – |
| 2015–2016 | BIK Karlskoga | Allsvenskan | 52 | 15 | 35 | 50 | 22 | – | – | – | – | – |
| 2016–2017 | TPS | SM-liiga | 56 | 24 | 20 | 44 | 10 | 6 | 1 | 2 | 3 | 0 |
| 2017–2018 | HIFK | SM-liiga | 60 | 17 | 29 | 46 | 16 | 13 | 3 | 6 | 9 | 0 |
| 2018–2019 | HIFK | SM-liiga | 47 | 24 | 25 | 49 | 8 | 13 | 2 | 4 | 6 | 2 |
| 2019–2020 | EV Zug | NLA | 30 | 8 | 11 | 19 | 14 | – | – | – | – | – |
| 2020–2021 | EV Zug | NLA | 42 | 8 | 16 | 24 | 14 | – | – | – | – | – |
| 4 kautta | yhteensä | Elitserien | 105 | 4 | 6 | 10 | 12 | 27 | 0 | 2 | 2 | 4 |
| 3 kautta | yhteensä | SM-liiga | 153 | 65 | 74 | 139 | 34 | 32 | 6 | 12 | 18 | 2 |
| 2 kautta | yhteensä | NLA | 72 | 16 | 27 | 43 | 28 | – | – | – | – | – |

Lähteet
-------

* Erik Thorell The Internet Hockey Databasessa (englanniksi)
* Erik Thorell Eurohockey-sivustolla (englanniksi)
* Erik Thorell *Elite Prospects*. Everysport Media Group AB.  (englanniksi)

### Viitteet

1. 1 2 3  Erik Thorell *hifk.fi*. Oy HIFK Hockey AB.  Arkistoitu 4.10.2017. Viitattu 4.10.2017.
2. ↑
3. 1 2 3 4 5 6 7 8 9  Erik Thorell *Elite Prospects*. Everysport Media Group AB.  (englanniksi)
4. ↑  Elite Prospects - Färjestad BK J18 *eliteprospects.com*. Everysport Media Group. Viitattu 25.4.2019. (englanniksi)
5. ↑  Elite Prospects - J18 Allsvenskan Stats 2009-2010 *eliteprospects.com*. Everysport Media Group. Viitattu 25.4.2019. (englanniksi)
6. ↑  Nytt Skåreförvärv – ett antal spelare förlänger *blogg.vf.se*.  20.5.2010. Nya Wermlands-Tidningens Aktiebolag.  Arkistoitu 27.11.2011. Viitattu 10.12.2012. (ruotsiksi)
7. ↑  Kalitzki, Jörgen: Thorell lånas ut till Sundsvall *farjestadbk.se*.  24.11.2010. KARLSTAD:  Färjestad Bollklubb Marknads AB. Viitattu 10.12.2012. (ruotsiksi)
8. ↑  Kalitzki, Jörgen: SILLY SEASON: Läget i guldlaget just nu *farjestadbk.se*.  19.4.2011. KARLSTAD:  Färjestad Bollklubb Marknads AB. Viitattu 10.12.2012. (ruotsiksi)
9. ↑  Samuelsson, Daniel: Thorell klar för ny säsong i FBK *farjestadbk.se*.  25.4.2012. Färjestad Bollklubb Marknads AB. Viitattu 10.12.2012. (ruotsiksi)
10. ↑  Elite Prospects - Allsvenskan Stats 2014-2015 *eliteprospects.com*. Everysport Media Group. Viitattu 25.4.2019. (englanniksi)
11. ↑  Elite Prospects - BIK Karlskoga *eliteprospects.com*. Everysport Media Group. Viitattu 25.4.2019. (englanniksi)
12. ↑  Erik Thorell Turun Palloseuraan *hc.tps.fi*.  16.6.2016. HC TPS Turku Oy.  Arkistoitu 18.6.2016. Viitattu 17.6.2016.
13. ↑  Elite Prospects - Liiga Stats 2016-2017 *eliteprospects.com*. Everysport Media Group. Viitattu 25.4.2019. (englanniksi)
14. ↑  HIFK:lle uusia vahvistuksia - Varakas palaa kasvattajaseuraansa *Jatkoaika.com*.  9.5.2017. Jatkoaika r.y. Viitattu 10.5.2017.
15. ↑  Elite Prospects - HIFK *eliteprospects.com*. Everysport Media Group. Viitattu 25.4.2019. (englanniksi)
16. ↑  Otteluseuranta *liiga.fi*.  21.3.2018. Jääkiekon SM-liiga Oy. Viitattu 24.4.2018.
17. ↑  Elite Prospects - Liiga Stats 2016-2017 *eliteprospects.com*. Everysport Media Group. Viitattu 25.4.2019. (englanniksi)
18. ↑  Elite Prospects - HIFK *eliteprospects.com*. Everysport Media Group. Viitattu 25.4.2019. (englanniksi)
19. ↑  Seppänen, Antti: Erik Thorell on Liigan syyskuun pelaaja *liiga.fi*.  3.10.2018. Jääkiekon SM-liiga Oy. Viitattu 4.10.2018.
20. ↑  Otteluseuranta *liiga.fi*.  5.4.2019. Jääkiekon SM-liiga Oy. Viitattu 25.4.2019.
21. ↑  HIFK:n kultakypärä Thorell suuntaa Sveitsiin *Jatkoaika.com*.  24.4.2019. Jatkoaika r.y. Viitattu 25.4.2019.
22. ↑  Pönniö, Toni: Entiselle Liiga-tähdelle surkeita uutisia: Kaatui pyörällä ja mursi kätensä – hyvin alkaneeseen kauteen pitkä tauko *suomikiekko.com*.  15.10.2019. Nordic Sport Media. Viitattu 26.4.2020.
23. ↑  Elite Prospects - EV Zug *eliteprospects.com*. Everysport Media Group. Viitattu 26.4.2020. (englanniksi)
24. ↑  BEST PLAYERS PER GAME (pdf) *hydra.iihf.com*.  5.1.2012. IIHF.  Arkistoitu 5.1.2016. Viitattu 10.5.2017. (englanniksi)
25. ↑  SWEDEN TEAM 18 (pdf) *swehockey.se*. Svenska Ishockeyförbundet. Viitattu 24.4.2018. (englanniksi)
26. ↑  Gustaf Thorell *Elite Prospects*. Everysport Media Group AB.  (englanniksi)
27. ↑  Oscar Thorell *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |